En nokså liten (hannene ca. 20 millimeter), slank, halvblank brun hjortebille. Hannens kjever er middels lange og rette, med én tann i den indre delen og omtrent seks korte tenner i den ytre delen. Hodet er slett uten kjøler eller knøler. Hode og pronotum er nokså tett og fint punktert. Antennene har en tre-leddet vifte. Pronotum er betydelig bredere enn langt, ikke innsnevret ved roten. Dekkvingene har svake punktrader, i alle fall på sidene. Beina er brune.